Tsa boleng le tsa merwalo - o di ruile kapa di fetohile morwalo?
Jwalo ka rakgwebo le mohlahisi, o tlamehile ho ba le statemente se hlakileng sa thepa ya hao ya boleng le thepa ya tsa merwalo. O ruile dife, mme tseo e leng morwalo ke dife?
Bolemi ke kgwebo, mme bolemi ka dijothollo bo kenyeletsa ditjhelete tse ngata.
Hangata mohlahisi o tlameha ho etsa kadimo ya tse ding kapa ya tsohle tse sebediswang mobung.
Mekgatlo e adimisanang e tlamehile ho ba le setshwantsho se phethahetseng sa kgwebo tsa bahlahisi - e tlamehile ho tseba dintlha tse nepahetseng tsa thepa yohle e nang le boleng (boleng bo etswe ka mokgwa o kgodisang) hammoho le yohle eo e leng morwalo. Hangata bahlahisi ba tshaba ho totobatsa dintlha tsena, empa mekgatlo e adimanang ka tjhelete e kgona ho fihlella direkoto kaofela tsa ditjhelete (jwalo ka ha ho boletswe Molaong wa Credit), mme ha o sa bolele nnete yohle, mekgatlo ena e tla iphumanela dintlha tsena, mme ka hoo, o tla be o lahlehetswe ke seriti sa hao hammoho le monyetla o kgonahalang wa ho adingwa tjhelete.
Ha eba o tshwanela ho ba sehwai sa mmakgonthe o tlamehile ho ema hantle lehlakoreng la dikadimo tsohle tsa hao - totobatsa setshwantsho sohle sa maemo a ditaba, mme o dumelle bao ba nang le tsebo e hlokahalang ya ditjhelete ho o thusa.